ഹൈക്കമാന്ഡ് പിന്തുണച്ചു സുഖ്ജിന്ദര് സിങ് രണ്ധാവ പഞ്ചാബ് മുഖ്യമന്ത്രിയാവും ന്യൂ ഡല്ഹി: അമരീന്ദര് സിങിന്റെ രാജിക്ക് പിന്നാലെ സുഖ്ജിന്ദര് സിങ് രണ്ധാവ പഞ്ചാബ് മുഖ്യമന്ത്രിയാവും. നിലവില് സഹകരണ ജയില് വകുപ്പ് മന്ത്രിയാണ് സുഖ്ജിന്ദര് സിങ് രണ്ധാവ. സുഖ്ജിന്ദറെ മുഖ്യമന്ത്രിയായി തെരഞ്ഞെടുക്കുന്നതിന് ഹൈക്കമാന്റും പിന്തുണച്ചതായാണ് വിവരം. ഗുര്ദാസ്പുര് സ്വദേശിയാണ്. മൂന്നു തവണ എംഎല്എ ആയിട്ടുണ്ട്. സംസ്ഥാന കോണ്ഗ്രസിന്റെ വൈസ് പ്രസിഡന്റ് ആയിരുന്നു. ക്യാപ്റ്റനുമായി അമരീന്ദര് സിങ് നല്ല അടുപ്പമാണെന്നും അഭിപ്രായ വ്യത്യാസങ്ങളുണ്ടായിരുന്നെങ്കിലും അത് തങ്ങളുടെ ബന്ധത്തില് പ്രതിഫലിച്ചിട്ടില്ല സുഖ്ജിന്ദര് സിങ് രണ്ധാവ മാധ്യമങ്ങളോട് പറഞ്ഞു. കഴിഞ്ഞ ദിവസം കോണ്ഗ്രസ് നിയമസഭാ കക്ഷി യോഗത്തിനു മുന്പാണ് അമരിന്ദര് സിംഗ് രാജി പ്രഖ്യാപിച്ചത്. അമരിന്ദര് സിങ്ങിനെ മുഖ്യമന്ത്രി സ്ഥാനത്തുനിന്നു മാറ്റണമെന്ന് ആവശ്യപ്പെട്ട് 50 കോണ്ഗ്രസ് എംഎല്എമാര് ഹൈക്കമാന്ഡിനു കത്തെഴുതിയിരുന്നു. ഇത്തരത്തിലുള്ള അപമാനം ഇനി സഹിക്കാനാവില്ലെന്ന് അമരിന്ദര് സോണിയ ഗാന്ധിയെ അറിയിച്ചിരുന്നു.